ຊາຍຄົນນຶ່ງຖືກກ່າວຫາ ຊ່ອຍວາງແຜນໂຈມຕີ ງານປະກວດ ກາຕູນ ຢູ່ເທັກຊັສ
ອີງ​ຕາມ​ສຳ​ນວນ​ຂອງ​ສານ ນາຍ Kareem ​​ໄດ້ໃຫ້ການ​ລ້ຽງ​ດູ ມື​ປືນ​ສອງ​ຄົນ ຄື ທ້າວ Simpson ​ແລະ ທ້າວ Soofi ແລະ ໄດ້ປຶກສາຫາລື ການໂຈມຕີ ຢູ່​ທີ່​ເຮືອນ​​ຜູ້ກ່ຽວ.
ຊາຍຄົນນຶ່ງ ທີ່ຖືກກ່າວຫາວ່າ ໃຫ້ການຊ່ອຍເຫຼືອ ໃນການວາງ ແຜນການໂຈມຕີ ຕໍ່ງານແຂ່ງຂັນແຕ້ມຮູບກາຕູນພະສາສະດາ Muhammad ຂອງສາສະໜາອິສລາມ ຢູ່ໃນລັດ Texas ເມື່ອ ເດືອນແລ້ວນີ້ ໄດ້ປາກົດໂຕ ຢູ່ທີ່ສານລັດຖະບານກາງ ແຫ່ງນຶ່ງ ໃນວັນອັງຄານວານນີ້ ນາຍ Abdul Malik Abdul Kareem ໄດ້ຖືກຈັບກຸມ ເມື່ອ ອາທິດແລ້ວນີ້ ຢູ່ທີ່ນະຄອນ Phoenix ລັດ Arizona ຢູ່ທາງ ພາກຕາເວັນຕົກສຽງໃຕ້ຂອງສະຫະລັດ ອີງຕາມສຳນວນຂອງ ສານນາຍ Kareem ໄດ້ໃຫ້ການລ້ຽງດູ ມືປືນສອງຄົນ ຄື ທ້າວ Elton Simpson ແລະ ທ້າວ Nadir Soofi ຢູ່ທີ່ເຮືອນ ຂອງ ຜູ້ກ່ຽວ ຕັ້ງແຕ່ເດືອນມັງກອນ ແລະ ໄດ້ປຶກສາຫາລືກັນ ເລື້ອງການປະຕິບັດການໂຈມຕີ ຜູ້ກ່ຽວຖືກ ຟ້ອງໃນຂໍ້ຫາ ສະໜອງອາວຸດຫຼາຍຢ່າງ ໃຫ້ແກ່ທ້າວ Simpson ແລະ ທ້າວ Soofi ເພື່ອນຳໃຊ້ໃນການໂຈມຕີ ພ້ອມກັນນັ້ນ ກໍສົມຮູ້ຮ່ວມຄິດ ແລະ ໄດ້ຕົວະເຈົ້າໜ້າທີ່ ລັດຖະບານກາງ ທ້າວ Simpson ແລະ ທ້າວ Soofi ທີ່ເຊົ່າຫໍພັກ apartment ຢູ່ນຳກັນ ໃນນະຄອນ Phoenix ໄດ້ຂັບລົດໄປ ເມືອງ Garland ລັດ Texas ແລະ ໄດ້ເປີດສາກຍິງປືນເຂົ້າ ໃສ່ສູນຊຸມຊົນ ບ່ອນທີ່ມີການຈັດງານແຂ່ງຂັນແຕ້ມກາຕູນພະສາສະດາຂອງສາສະໜາອິສລາມ ພວກເຂົາໄດ້ຍິງຍາມຄົນນຶ່ງບາດເຈັບກ່ອນທີ່ພວກເຂົາຖືກເຈົ້າໜ້າທີ່ຕຳຫຼວດ ເມືອງ Garland ຍິງຕາຍ ໃນລະຫວ່າງຮັບຟັງຄຳໃຫ້ການ ເມື່ອວັນອັງຄານວານນີ້ ພະນັກງານ ອົງການສັນຕິບານກາງສະຫະລັດຫຼື FBI ທ່ານນຶ່ງໃຫ້ການວ່າ ນາຍ Kareem ຢາກເຂົ້າຮ່ວມອົງການກໍ່ການຮ້າຍລັດອິສລາມ ແລະ ຢາກປະຕິບັດການໂຈມຕີ ການແຂ່ງຂັນຊິງແຊ້ມ Super Bowl ຂອງສະຫະພັນ ຟຸດບອນແຫ່ງຊາດ ອາເມລິກັນ ຫຼື NFL ເຊິ່ງ ໄດ້ຈັດຂຶ້ນຢູ່ໃນລັດ Arizona ເມື່ອເດືອນ ກຸມພາຜ່ານມາ ນາຍ Kareem ໄດ້ຮ້ອງຮຽນຕໍ່ສານວ່າ ຕົນບໍ່ຜິດ ໃນຂໍ້ກ່າວຫາຕ່າງໆເຫຼົ່ານັ້ນ ຜູ້ພິພາກ ສາໄດ້ສັ່ງໃຫ້ກັກຂັງນາຍ Kareemໂດຍບໍ່ໃຫ້ປະກັນໂຕ